পাউবোর উপ-সহকারী প্রকৌশলী ফজলে এলাহী সরেজমিন পরিদর্শনের পর জানান, মঙ্গলবার জোয়ারের ঢেউয়ের প্রচন্ড আঘাতে শহর তলীর তুলাতুলি বাজারের উত্তর পাশের নির্মাণাধীন দুটি রিংবাঁধের ৪টি স্থান ছুটে যায়। এতে আশপাশের প্রায় এক হাজার পরিবার পানি বন্দি হয়ে পড়েছেন। তিনি আরো জানান, বাঁধ রার জন্য ৪ গ্রুপে প্রায় ১৪ লাখ টাকা ব্যয়ে ৫৮০ মিটার জরুরী ভিত্তিতে বিকল্প রিং বাঁধ নির্মান  কাজ চলছিল। মঙ্গলবার বিকালের জোয়ারে প্রথম রিং বাঁধের ৫০-৬০ ফুট বাঁধ ছুটে যায়। জোয়ারের ঢেউয়ের তীব্র আঘাতে দ্বিতীয় রিংবাঁধের ৪টি স্থান দিয়ে আরো ২৫০ ফুট বাঁধ ছুটে গেলে জোয়ারের পানি ঠেকানো কষ্টসাধ্য হয়ে পড়ে। ২০ দিন আগে শুরু করা ওই জরুরী কাজের প্রায় ৬০ ভাগ সমাপ্ত হয়েছে বলে তিনি দাবী করেন। তবে বিুদ্ধ এলাকাবাসী জানান, রিং বাঁধ নির্মাণে ঠিকাদার ও পাউবোর গাফিলতির কারনে এ অবস্থা হয়েছে। অনভিজ্ঞ দলীয় ঠিকাদার দিয়ে কাজ করানোর কারনো এক সপ্তাহের কাজ ২০ দিনেও শেষ করতে পারেনি। ঠিকাদাররা চেয়েছে কাজ না করে বিল নিতে। এখন  জোয়ারে কিছু অংশ ভেসে যাওয়ার পর বলবে পুরো কাজ ভেসে গেছে। আবার নতুন করে কাজ করবে। কাজের মান নিয়ে ভাঙ্গন এলাকায় উপস্থিত শত শত এলাকাবাসী ােভ প্রকাশ করেন। তারা অভিযোগ করেন, পাউবোকে ২০ ভাগ কমিশন দিয়ে ঠিকাদাররা মাত্র ৪০ ভাগ কাজ করেন। যার কারণে বাঁধগুলো স্থায়ী হচ্ছে না। পাউবোর কাজের তদারকি নিয়ে তারা প্রশ্ন তোলেন। এ বিষয়ে উপসহকারী প্রকৌশলী ফজলে এলাহী বলেন, ওই প্রকল্পটি অন গোয়িং প্রজেক্ট।